ທີ່ກອງປະຊຸມ, ບັນດາຜູ້ແທນໄດ້ພິຈາລະນາຄັ້ງສຸດທ້າຍກ່ຽວກັບບັນດາຫົວຂໍ້ ແລະ ບັນຫາທີ່ມີສ່ວນກ່ຽວຂ້ອງ ເພື່ອຈະນຳມາປຶກສາຫາລືໃນກອງປະຊຸມ GMS6. ນອກຈາກນັ້ນ, ຜູ້ແທນທັງຫຼາຍຍັງປຶກສາຫາລືກ່ຽວກັບສານ, ຫົວຂໍ້, ຈຸດເດັ່ນ ແລະ ບັນຫາສໍາຄັນຕ່າງໆບັນດາການນຳອາດຈະຍົກອອກມາ ໂດຍອີງໃສ່ບົດລາຍງານຕ່າງໆຂອງບັນດາປະເທດ; ພິຈາລະນາຄືນໃໝ່ໂຄງປະກອບ ແລະ ບັນດາການເຄື່ອນໄຫວຂອງກອງປະຊຸມຄົບຄະນະ GMS6 ແລະ ກອງປະຊຸມສະພາທຸລະກິດ ກອງປະຊຸມສຸດຍອດການຮ່ວມມືອະນຸພາກພື້ນແມ່ນ້ຳຂອງ.
ຕອນບ່າຍຂອງວັນດຽວກັນ, ໃນຂອບເຂດຂອງກອງປະຊຸມສຸດຍອດເຂດສາມຫຼ່ຽມພັດທະນາ ກຳປູເຈຍ - ລາວ - ຫວຽດນາມ ຄັ້ງທີ 10, ກໍໄດ້ດຳເນີນກອງປະຊຸມເຈົ້າໜ້າທີ່ອາວຸໂສ ເຂດສາມຫຼ່ຽມພັດທະນາ ກຳປູເຈຍ - ລາວ - ຫວຽດນາມ.
(ແຫຼ່ງຄັດຈາກ VOV)